શહેરમાં એક તરફ ટેન્કરોથી પાણી અપાય છે ત્યારે બીજી તરફ છેલ્લા ત્રણ દિવસથી દરરોજ ૧૨ લાખ ગેલેન પાણીનો વ્યય થઈ રહ્યો છે. મ્યુનિ. તંત્રની લાપરવાહીના કારણે પાણીનો જંગી જથ્થો રસ્તા ઉપર વહી ગયો છે. મળતી માહિતી મુજબ સૈજપુરના ન્યુ બંગલા એરિયામાં કોતરપુર વોટર પ્રોજેક્ટમાંથી મુખ્ય પાણીની મેગા લાઈન પસાર થાય છે. જેમાં છેલ્લા ત્રણ દિવસથી ભંગાણ સર્જાતા ઊંડા ખાડા પડી ગયા છે અને પાણી રસ્તા ઉપર વહી રહ્યું છે. જેના કારણે આ વિસ્તારમાં ચારે તરફ પાણી જ પાણી થઈ જતા વાહનચાલકો – રાહદારીઓ મુશ્કેલીમાં મુકાયા છે.